b"\n_START_ARTICLE_\nZlobni mrtveci (film, 2013)\n_START_SECTION_\nVsebina\n_START_PARAGRAPH_\nV gozdu nekaj mo\xc5\xbe ugrabi prestra\xc5\xa1eno dekle. Dekle za katero se izka\xc5\xbee, da je obsedena z demonom je zavezana v kleti neke ko\xc4\x8de. Njen o\xc4\x8de jo za\xc5\xbegi in ustreli._NEWLINE_David (Shiloh Fernandez)\xc2\xa0in njegovo dekle Natalie (Elizabeth Blackmore), se dobita v isti ko\xc4\x8di z njegovo mlaj\xc5\xa1o sestro Mio (Jane Levy). Tam sta \xc5\xa1e njihova prijatelja Eric (Lou Taylor Pucci) in Olivia (Jessica Lucas), ter Davidov pes. Tam se dobijo z namenom, da bi se Mia odvadila odvisnosti od heroina. Izve se, da se je David pred leti odselil v drugo mesto in pustil Mio, da sama skrbi za njuno umirajo\xc4\x8do mamo. Eric pripomni, da se je David precej oddaljil od njih, vendar Olivia je prepri\xc4\x8dana, da je David spet tak\xc5\xa1en kot je bil._NEWLINE_Skupina odkrije klet v ko\xc4\x8di, kjer najde gnijo\xc4\x8da \xc5\xbeivalska trupla, pu\xc5\xa1ko in knjigo z naslovom Naturom Demonto. Eric, ki ima nekaj znanja o \xc4\x8darovni\xc5\xa1tvu, za\xc4\x8dne knjigo preu\xc4\x8devati. Kljub opozorilom v knjigi, prebere nekaj stavkov na glas in zbudi zlobne sile. Te zletijo naravnost v Mio, ki se nahaja sama pred ko\xc4\x8do._NEWLINE_Mia za\xc4\x8dne nekoga videvati v gozdu in prosi skupino, da bi od\xc5\xa1li. Ostali jo zavrnejo saj verjamejo, da trpi \xc5\xa1ok zaradi pomanjkanja mamil. Mia zato ukrade avtomobilske klju\xc4\x8de in se odpelje stran, vendar ji skrivnostno dekle povzro\xc4\x8di prometno nesre\xc4\x8do. Mia se posku\xc5\xa1a vrniti v ko\xc4\x8do, vendar jo zagrabijo drevesne veje. Dekle, ki zgleda kot obsedena Mia, iz svojih ust spusti nekak\xc5\xa1ne \xc4\x8drne trte, ki zlezejo v Mio in jo obsedejo. _NEWLINE_David in Olivia najdeta Mio in jo odvedeta nazaj v ko\xc4\x8do, ter ignorirata njena opozorila. David najde ubitega svojega psa in zanj obto\xc5\xbei Mio. V kopalnici jo najde, kako se posku\xc5\xa1a popariti z vrelo vodo, kar Erica spomni na prizor iz \xc4\x8darovni\xc5\xa1ke knjige. David jo posku\xc5\xa1a odpeljati v bolni\xc5\xa1nico, vendar obilno de\xc5\xbeevje povzro\xc4\x8di poplavo, ki mu prepre\xc4\x8di nadaljevanje poti._NEWLINE_Obsedena Mia rani Davida, zagrozi ostalim s smrtjo in pade v nezavest. Ko Olivia sku\xc5\xa1a priti do pi\xc5\xa1tole, jo zagrabi Mia in na njen obraz izbruha kri. Mio nato zaklenejo v klet. Olivia se odpravi v kopalnico, da bi se umila vendar postane obsedena. Eric jo gre pogledat, ko jo najde kako si re\xc5\xbee po licih, kot \xc5\xa1e v enem prizoru iz knjige. Olivia ga napade in Eric jo vr\xc5\xbee, da se z glavo udari na strani\xc5\xa1\xc4\x8dno \xc5\xa1koljko. Ko ga posku\xc5\xa1a napasti \xc5\xa1e enkrat, Eric vzame kos zlomljene strani\xc5\xa1\xc4\x8dne \xc5\xa1koljke in jo z njim ubije. _NEWLINE_Mia v joku prosi Natalie, da odpre vrata kleti. Ko Natalie vstopi v klet jo Mia napade, \xc5\xbeali in sama sebe po\xc5\xa1koduje. Medtem, ko David oskrbuje Ericove rane, mu ta pove vse kar ve. Po knjigi sode\xc4\x8d mora demon imenovan Jemalec du\xc5\xa1 vzeti pet du\xc5\xa1, da lahko izpusti bitje imenovano Abomination. David sli\xc5\xa1i Nataliene krike in jo re\xc5\xa1i, ter z verigami zaklene vrata kleti._NEWLINE_Natalie opazi, da se na mestu, kjer jo je ugriznila Mia \xc5\xa1iri nekak\xc5\xa1na oku\xc5\xbeba. to posku\xc5\xa1a ustaviti tako, da si odre\xc5\xbee roko na kateri se oku\xc5\xbeba \xc5\xa1iri. Eric pojasni Davidu, da mora biti Mia ''o\xc4\x8di\xc5\xa1\xc4\x8dena'' tako, da jo \xc5\xbeivo pokopljejo, razkosajo ali \xc5\xbeivo za\xc5\xbegejo. O\xc4\x8di\xc5\xa1\xc4\x8denje jo bo re\xc5\xa1ilo obsedenosti. Medtem postane Natalie obsedena. Erica ustreli s pi\xc5\xa1tolo za \xc5\xbeeblje in ga nato pretepe s kijem, kar ga \xc5\xa1e bolj rani. David odstreli Natalieno drugo roko s pu\xc5\xa1ko. Demon zapusti Natalie in ta izkrvavi do smrti._NEWLINE_David odnese te\xc5\xbeko ranjenega Erica ven, odlo\xc4\x8den, da bo za\xc5\xbegal ko\xc4\x8do z Mio v njej. Toda Mia za\xc4\x8dne peti pesem njune mame, zato se David odlo\xc4\x8di, da jo bo raje \xc5\xbeivo pokopal. David skoplje grob in se odpravi po Mio. Ta ga napade in posku\xc5\xa1a utoniti. Eric Mio onesposobi vendar je med tem zaboden. Eric zato umre. David \xc5\xbeivo zakoplje Mio in jo takoj ko izgubi zavest izkoplje ter o\xc5\xbeivi z improviziranim defibrilatorjem. Demon je tako izgnan, Ko se David vrne v ko\xc4\x8do po avtomobilske klju\xc4\x8de, ga obseden Eric zabode v vrat. Preden umre ko\xc4\x8do zaklene in jo za\xc5\xbegi, ter tako ubije sebe in Erica._NEWLINE_Z petimi du\xc5\xa1ami (Natalie, Olivia, Eric, David in pes), se Abomination vstane iz tal in iz neba za\xc4\x8dne de\xc5\xbeevati kri. Mia se za\xc4\x8dne z njim boriti in mu z motorno \xc5\xbeago od\xc5\xbeaga noge. Ta prevrne Davidov d\xc5\xbeip, ki pade na Miino roko. Mia se re\xc5\xa1i vendar izgubi roko. Nato vzame motorno \xc5\xbeago in Abominationa pre\xc5\xbeaga na polovico. Njegovo truplo se potopi v zemljo in krvavi de\xc5\xbe se preneha. Sonce zasije in Mia se izmu\xc4\x8dena zaradi dogodkov odpravi v gozd. Naturom Demonto le\xc5\xbei na tleh in se zapre sam od sebe._NEWLINE_Po odjavni \xc5\xa1pici se poka\xc5\xbee starej\xc5\xa1i Ash Williams, ki re\xc4\x8de ''groowy'' in pogleda v kamero."